Diari Oficial de la Generalitat Valenciana


Sumari del DOGV 4156, del 27-12-2001 (2001/12409)

ACORD de 16 de novembre de 2001, de la Comissió Territorial d'Urbanisme de València, relatiu a la modificació número 7 de les normes subsidiàries de Villalonga.
----------------------------------------------------------------------------------------------------------------------------------------------------------------

### Dades del document

Número de DOGV
:   4156

Data del DOGV
:   27-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12998


Data del document
:   16-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vilallonga
    * pla d'urbanisme

ACORD de 16 de novembre de 2001, de la Comissió Territorial d'Urbanisme de València, relatiu a la modificació número 7 de les normes subsidiàries de Villalonga. [2001/A12272]
  
Vist l'expedient remés per l'Ajuntament de Villalonga referit a la modificació número 7 de les normes subsidiàries, i de conformitat amb els següents:
  
Antecedents de fet
  
1. El projecte es va sotmetre a informació pública mitjançant l'Acord del Ple de l'Ajuntament en la sessió de 5 de desembre de 2000. Després del pertinent període d'exposició pública, en el qual es van presentar dues al·legacions, va ser aprovat provisionalment pel mateix òrgan el 31 de maig de 2001.
  
2. El projecte consta de memòria justificativa, plans d'informació i d'ordenació i estudi d'impacte ambiental.
  
3. L'objecte de la modificació és l'ampliació del sector A ?actualment qualificat d'ús exclusiu residencial i amb una superfície de 37.557 metres quadrats- que passa a un sector qualificat en una part per a ús residencial i en una part per a ús industrial, de 77.991 metres quadrats de superfície.
  
La modificació es justifica en viabilitzar el trasllat i l'ampliació de la cooperativa agrícola, actualment implantada en el sòl urbà.
  
4. Villalonga té normes subsidiàries homologades a la Llei 6/1994, Reguladora de l'Activitat Urbanística, mitjançant l'Acord de la Comissió Territorial d'Urbanisme d'11 de març de 1999.
  
Amb posterioritat, l'Ajuntament ha tramitat un expedient de cinc modificacions puntuals que foren avaluades per la Comissió Territorial d'Urbanisme en les sessions de 21 de desembre de 2000 i de 2 de maig de 2001. Les modificacions de major transcendència es referien a la nova configuració i l'ampliació del sòl urbanitzable residencial i de l'industrial.
  
5. La Comissió Territorial d'Urbanisme, en la sessió de 27 de juliol de 2001, va adoptar l'acord de suspendre l'aprovació definitiva de l'expedient de referència, fins que s'esmenaren una sèrie de deficiències, que, en síntesi, es referien a la necessitat de justificar la reclassificació pretesa i la programació simultània dels terrenys afectats.
  
6. A fi d'esmenar les deficiències relacionades, l'Ajuntament ha procedit a remetre la documentació complementària següent:
  
- Annex justificatiu que es refereix, en essència, a la necessitat de la reclassificació pretesa, des de les necessitats de superfície de la futura cooperativa de caràcter comarcal.
  
- Programa que ha sigut exposat al públic pel Decret de l'Alcaldia, de 23 d'agost de 2001, que inclou el pla parcial, el projecte d'urbanització i el projecte de reparcel·lació forçosa.
  
7. La Comissió Informativa de la Comissió Territorial d'Urbanisme de València, en la sessió de 8 de novembre de 2001, va emetre l'informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. La directora general de Planificació i Gestió del Medi ha dictat, amb data 19 de juliol de 2001, la declaració d'impacte ambiental respecte al projecte de referència, en el sentit d'estimar-ho acceptable als efectes ambientals, amb una sèrie de condicionants que s'indiquen en el mencionat document.
  
3. En vista de la nova documentació remesa per l'Ajuntament, poden entendre's, de forma general, esmenades les deficiències que va estimar la Comissió Territorial d'Urbanisme en la sessió de 27 de juliol de 2001.
  
4. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot el que s'ha exposat, la Comissió Territorial d'Urbanisme, en la sessió de 16 de novembre de 2001, acorda:
  
Aprovar definitivament la modificació número 7 de les normes subsidiàries de Villalonga.
  
Contra aquest acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això sense perjuí que es puga exercitar qualsevol altre recurs que s'estime oportú.